R5dwMg/zh-wiki-yue-long huggingface dataset:
3月12號朝早，時任澳門立法會立法議員高天賜陪同過百名失業人士代表到勞工事務局對失業情況作出求助同跟進情況。喺會面期間，超過百名勞工人士喺勞工局門外同對面馬路聚集，警方一度拉起封鎖線同派出警員維持秩序。
有部分失業人士更表示外地僱員搶走澳門本地人嘅「飯碗」，希望當局保障本地人工作優先，並有人表示喺就業面試中唔理想，因為帶有津貼培訓名額限制導致無法就讀。喺會面接近尾聲之際，有部分失業人士唔滿意會面情況鼓譟，喺馬路兩邊行人路等候會面結果人士衝出封鎖線並佔領勞工局前嘅馬揸度博士大馬路，之後治安警警員增援將衝出馬路人士推返上行人路，並帶走3人。
勞工事務局局長黃志雄對失業人士堵路抗議作出回應，指出冀失業人士以理性表達訴求，但唔好影響市民日常出入，並安排工人有更多安排面試機會，但係仲有好多工人唔接受，佢強調呢個係供求關係。之後當局喺中午發新聞稿，表示工作職位一律以本地人優先就業為原則，並持續監察外地僱員退場情況，達到本地居民保就業嘅成果。
2021年3月15號，政府公佈咗新一輪經濟援助計劃，其中「電子消費優惠計劃」對市民非常不便，引起坊間對呢個計劃「劣評如潮」。經濟財政司司長李偉農喺記者會中表示形容「今年唔係政府要做啲咩，而係大家要做啲咩嘢。
3月20號，新澳門博彩員工權益會喺關閘收集公眾簽名要求改派「電子消費卡」，同時澳門社區發展新動力成員、立法會議員區錦新到場支持同呼籲市民簽名，並接受傳媒訪問中已向治安警察局預告喺3月28號當日舉辦遊行，並表示舉辦遊行唔係「攞威」，而係希望普通市民大眾能夠喺計劃中受惠。
同日，時任澳門衛生局局長李展潤、山頂醫院高級醫務主任羅奕龍、治安警察局人員同3月28號遊行發起人兼立法會議員區錦新見面。當局喺夜晚8點發出新聞稿指衛生局指出喺遊行舉辦前向澳門社區發展新動力提出多點防疫要求，無法控制遊行人數等以無法確保防疫要求命令為由要求發起人暫停舉辦呢次遊行活動。
遊行被禁後，區錦新喺個人社交平台專頁同埋澳門社會發展新動力社交專頁發出新聞稿，指經濟財政司司長李偉農喺3月27號，即遊行前一日約見佢本人同另外一名立法議員吳國昌對呢個計劃爭議聽取意見，並表示當局順應民意，保證市民希望使用消費卡能夠選擇使用消費卡，並同時保證老人家或12歲以下嘅澳門居民都同時參與呢個計劃。
2021年6月份，中國大陸部分地區疫情升溫，多間學校或者青年團體都停止舉辦前往中國大陸嘅交流團，但係濠江中學仲喺7月份舉辦交流團前往陝西省交流，當中其中一位12歲女學生更加喺交流期間染疫，期間出現武漢肺炎症狀仲唔去求醫，之後喺澳門確診武漢肺炎，其後同住3名家人亦證實被傳染同確診。
呢則事件導致政府宣佈啟動全民核酸檢測計劃、增加通關限制由持24小時陰性證明方可離境到8月4號朝早6點開始往返珠澳口岸人士更改為需要持12個鐘嘅核酸陰性證明先可以出入境、部分行業暫時停止營運、旅遊業大受打擊等，部分居民再次面臨失業同無薪假，大量外僱因通關限制而被迫瞓喺街邊。
網民批評濠江中學防疫意識低下，疫情期間仲帶學生周圍去。8月3號下晝，澳門特別行政區立法會召開全體會議，而立法會議員兼濠江中學副校長陳虹當日稍早時曾經現身立法會會議上，當確診消息傳出後已經離開咗立法會，喺大會結束前亦唔見佢踪影。
兒童遊樂場係一種遊樂場，專畀細蚊玩。古時遊樂並無分大人細路，19世紀先至諗以遊樂場幫手畀細蚊學做大人。德國學校有先，而公眾用，英國1859年曼城就有。成班細路一齊場中玩，有利學曉同人相處，有禮貌，亦學曉玩得公道。
推動兒童遊樂場，除咗教育之外，安全亦都係因素。以往細蚊只要有地就玩得，通街通巷都有得玩，然而隨住機動車愈來愈多，車禍都跟住多。細路喺街玩，愈來愈危。於是乎，為安全計，就要有地專畀細蚊玩，兒童遊樂場由此就得到推廣。
紙鷂起源喺中國，中國紙鷂有悠久嘅歷史。最早嘅紙鷂並唔係用紙整，而係用木整嘅。傳説中第一個紙鷂係「魯班」製作，稱爲「木鳶」《渚宮舊事》記載魯班「嘗為木鳶，乘之以窺宋城」。而以《呂氏春秋·愛類》記載「公輸般為高雲梯，欲以攻宋。
《韓非子》記載中木鳶嘅發明人唔係魯班而係墨子墨翟。墨翟，係春秋戰國時嘅哲人，諸子百家中墨家嘅代表人物。《韓非子·外儲說》記載墨翟曾「費時三年，以木制木鳶，飛升天空」。墨子喺魯山，「為木鳶，三年而成，蜚一日而敗」。
意思係話墨子曾就研究試製咗三年，用木板製成咗一隻木鳥，將佢放飛並令佢成功飛起，但只飛咗一日就壞咗。墨子製造嘅「木鳶」就係世界上最早嘅紙鷂，距今已有二千四百幾年。另《康熙字典》中釋義嘅木鳶發明者亦係「墨翟」。
據講漢朝大將韓信曾利用紙鷂進行測量。梁武帝時曾利用紙鷂傳信，但未成功。南北朝有人背住紙鷂喺高處跳下而無跌死。唐朝嘅張丕被圍困時曾利用紙鷂傳信求救兵，書有「三日不解，臨名士且為悅食」之言，取得咗成功。從唐朝開始，紙鷂逐漸變成玩具。
而從世界嘅角度來分析，從公元十三世紀意大利旅行家馬可·波羅將風箏傳入歐洲，始傳世界各地到至今，放紙鷂活動，喺某種程度上促進咗各國之間嘅文化交流，加強咗世界各國人民之間嘅友誼，喺發展經濟同旅游事業中發揮住重要作用，可以講，紙鷂嘅發明係具有重大意義嘅。
民政總署大致上承襲咗澳門原來嘅臨時市政機構嘅職能，為居民提供文娛康樂、衛生監督、執照發放、園林綠化、道路渠務同交通運輸管理等公共服務，但並非市政機構嘅延續。前身嘅市政機構喺民署成立後同時被撤銷。民署同呢兩個臨時市政機構並無聯繫。
舊時好多蛋民住，沿濠入西關等地，商業繁盛之地。大清光緒廿九年，一九〇三年廣三鐵路通車，江邊有石圍塘火車站，過江設西濠口火車站。宣統三年，一九一一年，九廣鐵路通車，去到大沙頭火車站。然而亦設西濠口火車站，就喺廣三鐵路側邊，搭客坐船往來。
公園入面有棕櫚植物、榕屬植物、開花灌木同埋好闊嘅草地、湖面同埋輕巧通透嘅嶺南建築物，相配合形成咗具有強烈東南亞熱帶特色嘅自然風光。其中公園嘅北區有又窄又長嘅草地向兩邊延長，喺公園西邊嘅大湖上面，重有一個面積有三千幾平方米嘅鳥島，喺個島入面有好多隻雀仔喺度飛下飛下咁。
公園嘅北邊重有為唔同年齡嘅遊人提供遊樂休閒場所嘅天地榕蔭遊樂場，以及寶象樂園、羽毛球場、浮丘園同芙蓉洲等設施同景點。重有集魚趣、農趣、園趣、陶趣、童趣嘅農趣園，而遊人喺體驗到農家生活樂趣嘅同時重好深切噉體會到返到大自然嘅舒暢同埋樂趣。
大鵬話喺粵語莞寶方言入便嘅一種鄉下話。倪穗禮探究過大鵬話，佢話大鵬話包含粵語同部份客家話嘅語言特點，大鵬話響深圳市東部大鵬半島同香港東平洲嘅原居民會用。呢啲原住民相信喺大明以來當地遷入駐軍嘅後人。平洲島民講嘅平洲話同大鵬話有好多相同。
廣州呢度目前留低嘅、可查閱到嘅文獻記載歷史可以抄到去西元前214年。據載喺4000幾年前新石器時代，廣州度就係百越人喺度四圍住嘅。前9世紀，百越人同啲長江中游嘅楚國人之間就有來往。前473年，越國畀楚國滅咗，跟著宰相公師瑜就帶著啲越國百姓走落來廣東，喺廣東起埋個南武城。
前887年，南武城改設咗楚庭，成咗廣州最早嘅大寶號。春秋戰國時期，嶺南個稱呼，係包括咗兩廣同越南北部啲地嘅，當其時呢度啲住民就嗌南越族。前214年，秦始皇派兵馬食咗嶺南，喺嶺南整起殖民建制，設置咗南海、象郡、桂林三個郡，同時整咗個番禺城重有啲縣。
三國嗰時，吳國啲勢力慢慢埋到來嶺南呢度。喺217年番禺變咗做交州嘅治所。到246年吳國拆開交州成「交州」同「廣州」兩個建制，合浦以南就係「交州」，合浦以北就係「廣州」。廣州治所放喺番禺度。呢個就係「广州」個名嘅起源。
創始陣廣州統轄啲地方好大，包咗南海、蒼梧、郁林、合浦四郡。1921年陣廣州城度搞起市政廳，廣東省城就改咗名成「廣州市」，廣州市做咗中華民國第一個建制市，係民國嘅模範市。民國呢陣時，廣東人重叫廣州做省城或者番禺。
話說舊陣時廣州因好幾年旱災，五穀歉收，民眾生活非常艱難。突然有一日飄來仙樂，只見南海個天度埋來五舊彩雲，上邊係五位仙人著住紅、橙、黃、綠、紫五色彩衫，各自騎著唔同色水嘅仙羊，手度揸著禾草，飛落來楚庭停低咗。
北宋政和三年嘅經略使張勵，喺重修五仙觀嗰時撰寫《重修廣州五仙祠記》，入邊記低曬五羊傳說啲古仔，係講明咗五仙觀係廣州人為咗供奉五仙，而喺渠地降臨嘅地方度起嘅。宋朝詩詞文學入邊，亦有描繪到呢個傳說同埋「五羊」啲古仔。
五仙觀入邊有五仙雕塑，同埋五羊石像，五仙畀奉做係「山谷神」。觀入面有好大舊紅砂岩，上邊有個一米幾長個凹位，好似腳印咁，叫做“仙人拇跡”。廣州嘅仙鄰巷、仙羊街、伍仙橋呢啲地名都係同五羊仙人有啦冷。宜家喺越秀公園度嘅五羊石像，係做咗廣州嘅城標。
廣州地理歸屬係南亞熱帶季風氣候，夏天打風唔會熱、冬天唔似北方咁凍、雨水比較多、生花可以四季盛開。廣州人一路中意種下花、買下花、插下花咁。由清朝咸豐年間開始到宜家，農曆年前夕市區度都有開旺花市花街，街度擺滿生花風車，五顏六色，墟墟冚冚，花城美譽名副其實，呢個稱號就係得廣州先至有，大中華其他地方都冇。
共和國時代重多咗有迎春花會、菊展呢啲活動。芳村度啲鄉友喺隋朝嗰時，就經開始種花做生意，花地起源來自呢度，到宜家花地重係廣州重要嘅花卉生產基地。市入邊重有華南植物園、廣州蘭圃、西苑呢啲用花木盆景做主題嘅公園。
據學者嘅考究，喺印度古代，支那係泛指喜馬拉雅山以北嘅地區，代表咗遠方之國，通常唔特定一個國。而古代絲綢主要嘅來源，係由廣州度出航送去其他地方嘅，印度啲文書就記低咗支那盛產絲綢嘅事，古印度所話嘅支那，就可以指廣州兼中國大陸嘅雙重意思。
1841年之前，清政府搞咗一口通商政策，廣州就係嗰時大陸唯一對外口岸，鬼佬只能喺呢度登陸同停留，廣州呢時係世界第四大貿易之都。由於啲鬼佬只准喺廣州城度走動，「廣州市」當其時亦未建制，啲街坊重係叫廣州做「省城」，鬼佬亦自然認咗廣州城係「廣東」，直頭就叫「省城」做「Canton」，而「Cantonese」亦就變為廣府人、廣東人同廣州話嘅代名詞。
喺19世紀，啲番鬼商人畫低嘅廣州英文地圖度，經用開咗粵式英文拼音來拼寫廣州啲地名。由於早期係冇統一嘅粵拼方案，所以就會出現咗同一個地方會有唔一致嘅譯名，不過都係幾隻雞腸字嘅分別，發音冇乜唔同嘅。去到20世紀，國民政府開始用郵政式拼音來統一大中華各地嘅英文譯名，似廣州呢啲非官話地方，就有另外頒佈特殊郵政式拼音，廣州地名可以使用粵式郵政式拼音，好似黃沙就叫「Wongsha」。
喺正式英文翻譯，「廣州市」成立前一輪就試過用「Canton Province」來指代廣東省，用「Canton」指代省城。「廣州市」建制出來之後，沿用返「Canton」做英文名，同時間係用咗「廣東省」同埋「廣州府」兩個行政單位構詞，愛來區別開返「Canton」。
喺香港嘅廣東道，家下嘅英文名重係「Canton Road」。廣東道原先叫勿當拿道，喺1909年3月，為咗唔同香港島嘅同名道路撈亂，先至改咗用廣東省城來命名，就變咗「Canton Road」，由於嗰陣「廣州市」未設立，中文名就簡化翻譯成「廣東道」。
喺上海，原先公共租界嘅工部局用大中華各省啲名命名嘅道路，都係南北走向，就得廣東路係東西走向。同香港個廣東道一樣，1865年條路改名，「廣州市」壬5可以叫「廣東省城」，所以中文就譯作廣東路，一路用到宜家。
喺美國同歐洲，都有成二十幾個地方係用「Canton」做名嘅，呢啲地方名都係抄返「廣州」嘅，因為當時啲鬼佬覺得「廣州」代表咗「靚」同「有米」，好多粵人移民海外，都有命名唔少「廣州城」。廣東省入邊及多個省份嘅城鎮或地區都有模仿埋廣州，而畀叫做「小廣州」。
共和國後，開始推行統一採用普通話版嘅郵政式英文名號「Kwangchow」，「Canton」慢慢畀踢出去，到後尾整埋出來官話拼音，「Kwangchow」都畀鏟走埋，目前重可以喺廣州友誼商店環市東總店嘅大寶號度，見到Kwangchow。
1958年2月11號，全國人大通過咗《漢語拼音方案》。1978年8月，中國文字改革委員會、外交部、國家測繪總局、中國地名委員會等四個單位畀《關於改用中文拼音方案作為我國人名地名羅馬字母拼寫法的統一規範的報告》國務院，報告有提到「為了進一步貫徹執行周恩來總理關於中文拼音方案『可以在對外檔、書報中音譯中國人名、地名』的指示，……。
」1977年8月，共和國派代表團去希臘雅典，參加聯合國第三屆地名標準化會議，共和國當局提出嘅「關於採用中文拼音方案作為中國地名羅馬字母拼寫法的國際標準的提案」喺會上根據「名從主人」嘅原則而畀通過咗。個報告喺當年9月28號經國務院批轉。
中國大陸此後直頭用北方官話拼音「統一」曬大陸地方啲譯名，而未進行過必要嘅公眾諮詢、聽證呢啲，冇考慮過地方族群嘅語言權利，一味搞官話拼音化，剩低拉薩、內蒙古、烏魯木齊、哈爾濱啲地方保留咗少數民族拉丁文轉寫方案。
喺廣州本地，官方旅遊指南介紹本土文化度，用返嘅傳統詞彙冇幾個，得個粵菜「Cantonese Cuisine」、廣彩「Canton Enamel Ware」。啲啲係1979年前命名嘅、或者超過30年歷史嘅名詞譯名重保留著「Canton」字樣，如廣交會同廣州大廈呢啲。
鑒於「Guangzhou」一詞喺國際同歷史度知名度低到鬼，發音又難。而近年新生代提高咗本土文化保育意識，對照返香港傳統譯名，唔少市民希望政府可以恢復有超過200年歷史嘅「Canton」代表廣州譯名。好多廣州喺工作過嘅外國總領事，離職嗰陣都會勸市政府對外用返廣州個傳統名，「趁宜家重來得切」，至少國際度重係記得同承認「Canton」嘅。
呢幾年，傳統稱謂開始多返地方用，半官方機構主辦啲活動，如廣府文化節，就翻譯成「Canton Festival」。有啲活動舉辦方就用「Canton」來表示廣東，好似藝術廣東國際收藏品及藝術品博覽會嘅英文名係「Art Canton」，廣東亞洲音樂節英文名係「Canton Asian Music Festival」。
民間團體廣州球迷聯盟係用Canton FC，作為渠地支持嘅廣州恒大足球俱樂部嘅英文名。有委員建議咗將廣州塔命名成「Canton Tower」，以充分利用「Canton」呢個國際知名品牌，統一城市標識，最尾廣州塔英文定名係「Canton Tower」，呢個係1979年以來當局首次用返Canton。
1990年代，隨著香港電視及電影普及返，眾多電視劇同港產片出現演員嘅香港政府粵語拼音，開始令受到官話拼音包圍嘅廣州人有親切感同認同感。進入21世紀，隨著香港開放自由行，重有唔少港資企業返到廣州開分號，廣州人對香港度保留嘅粵拼加深返咗認識，香港政府對於粵文化嘅保育同傳承，激發返廣州人對大陸政府強制推普、扼殺本地文化嘅不滿。
而有部分廣州人，唔已經了解粵語拼音啲歷史，認為啲拼音係香港發明嘅，就叫佢做「香港拼音」。珠江新城興盛路有過路牌喺2010年採用香港政府粵拼Hing Shing Road，畀眾多媒體採訪，嗰陣唔少市民係支持嘅。
第十四条　公共场所和设施用字应当符合国家通用语言文字的规范和标准。各类标志牌标注山、河、湖、海等自然地理实体名称，行政区划名称，居民地和路、街、巷名称，具有地名意义的建筑物名称应当使用规范汉字和汉语拼音，汉语拼音拼写方法按照《汉语拼音方案》、《中国地名汉语拼音字母拼写规则》拼写，严禁使用外文拼写。
宜家嘅廣州政府，喺製作英文旅遊介紹度，係唔會講相關地點歷史啲英文名。例如知名景點沙面島原底英文「Shameen」，官方喺島上設置嘅導覽圖粒字唔講，其他官方印製嘅宣傳物一個鬼樣。非官方主要機構方面，有啲教育機構就開始恢復返粵拼，例如培正中學，喺香港分校干預下，用返粵拼校名「Pui Ching」，培英中學亦恢復返Pui Ying。
隨後廣州市啲市政道路行車路牌，同埋行人路牌，都畀改成官話拼音。直到宜家，就算係「長洲碼頭」、「海珠廣場」啲英文，喺T型藍色行人路牌度係畀寫成「CHANGZHOU MATOU」、「HAIZHU GUANGCHANG」。
到2009年亞運就來，廣州啲英文路牌翻譯問題畀炒起，市城鄉建委、市交警支隊、市交通研究所啲部門就唯有組織返啲專家，用咗一年時間去調研廣州路牌啲問題，整埋專業報告。通過咗同北京、上海、香港地方啲路牌嘅詳細對比，喺2009年3月，制訂咗《指示路牌設計指引》，規管返之後嘅廣州城區路牌改造同設置。
同年10月，廣州市交管部門下發《全市道路交通標誌及路牌設計指引》，明確以後全市路牌統一採用中英文對照標示，其中啲地名、路名專名係用官話拼音，啲通用名詞、路名通名就用英文譯寫。執行呢個指引，「路」就要譯返做「Road」。
所以2010年又到廣州市建設局呢啲部門招標，使咗2500萬公帑換咗主城區度成3000幾個路牌，將「Lu」改返成「Road」。但廣州地鐵、廣州市交通委員會並冇遵照交管部門啲指引，而繼續跟著廣東省《公共標誌英文譯法規範》嘅條文，重係用「Lu」、「Dadao」，而呢啲做法係冇法律基礎嘅）。
而實際上，唔少中國大陸城市至今都冇執行過「Lu」、「Jie」呢個全官話拼音嘅規定。早喺2006年，上海市地名辦有負責人表示過，上海喺保持同中央部門進行及時、良好溝通嘅前提下，將根據自身嘅特殊情況，探索「標準例外」嘅解決方案。
而重慶市度負責路牌、街牌、巷牌嘅市地名管理委員會表示，路牌上啲中文用英文翻譯係違反《地名管理條例》嘅。但因重慶係開放嘅國際大都市，為咗方便外籍人士，決定除中文、官話拼音外配埋英文喺處。路牌中間畫一條白色橫線，分隔開中文、官話拼音同埋英文。
喺珠江主航道北邊嘅沿江路係中國廣東廣州嘅東西走向主幹道，喺荔灣區同越秀區入面，西邊從六二三路、鎮安路同西堤二馬路嘅交界開始，一直向東去到東湖路嘅二沙橋腳嗰頭。而駕駛方向除咗人民南路以西呢橛，同埋北京路以東嗰橛凈係畀從西向東行嘅單行線之外，其它部份都係雙向行駛。
其實喺好耐之前，呢度重係珠江北邊嘅一笪沙灘。不過到咗1920年，嗰時嘅市政府喺逐漸被嚟負責起堤壩，結果就整咗條馬路出嚟，嗰時條馬路就改咗「南堤大馬路」嘅名。到咗1932年就喺珠江西邊搞填河計劃，結果將珠江北邊嘅淺灘改咗嚟起兩條馬路。
其中一條係新堤大馬路，重有一條係西堤馬路。嗰時嘅新堤大馬路好短，凈係從南方大廈去到太平南路口嗰邊。而呢條馬路喺1940年嗰陣改咗嗌，新堤大馬路同西堤馬路一齊合併，重嗌咗「哲生路」嘅名。喺20世紀50年代之前，嗰時嘅「哲生路同南堤大馬路」凈係從而家沙基嗰邊去到八旗二馬路附近嗰頭。
到咗1982年，之前嗌過「哲生路」同「東堤大馬路」呢兩條路，就一直冇再恢復返之前嘅名，而係分別改咗嗌「沿江西路」同埋「沿江中路」。到咗1984年，之前嗌過「沿江四路」嘅名條馬路，就改返之前嗌過「沿江東路」嘅名重一直用到而家。
之前呢條馬路俾人話成係「廣州嘅外灘」，喺1912年開始，沿江路同長堤一帶都係廣州市入面，最繁華嘅街道，其中有好多老字號嘅品牌檔，但係到咗20世紀尾就開始行向衰落。喺廣州嘅一河兩岸嘅燈光工程入面，呢條馬路嘅建築係經過重新裝修同改造過。
到咗1920年，嗰時嘅由於有好多搭客車出嚟馬路度行，喺廣東電車有限公司喺鬼佬地區買咗批鐵輪貨車嚟改成個搭客汽車，嗰時因為品質好差，搞到猛咁出交通事故而俾政府禁咗。到咗1922年，加拿大華僑蔣壽石，就喺加拿大度買咗15部舊嘅貨車返嚟，上面加個頂篷同兩排長嘅座凳嚟搞成嘅8座客車。
廣州最早嘅巴士，係「火柴盒」嘅版本，嗰時每部有8位員工，而呢班員工喺分咗甲、乙兩班，而且每班4位。而且部巴有2棟門嚟畀乘客上落車，而大門係由賣飛佬自己逳手嚟拉嘅。嗰時喺交通繁忙或冇乜車嗰陣，部巴士逼到至少50個人係好閒。
嗰時嘅「火柴盒」汽車公司，大部分都係港澳同國外華僑嘅私人股份企業，喺1926年，利行、利民、國民、模範呢4間公司攞咗巴士嘅辦理權。喺1926年～1928年，嗰時凈係得10部巴士咁少，後嚟過咗1年又加咗10部巴士，同而家嘅巴士重差咗好遠。
到咗1931年，福利、利行、中華、通行、僑商、德記、廣華、利南、模範呢9間公司攞咗第二次辦理巴士名額嘅公司份，嗰時喺政府招商嚟辦，就搞咗成百幾部巴士出嚟。喺20世紀30年代初期，嗰時金融比較穩定就出現咗廣州市嘅交通繁榮現象。
喺1954年，廣州就喺匈牙利買咗第一批依卡路斯客車嚟搞巴士客運。喺20世紀60年代，嗰時重係比較靚嘅巴士。但係由於發動機好渣屎，重有行緊發動機又鬼咁落後，甚至係剎車系統失靈。所以呢部巴士喺20世紀70年代就冇嗮喇。
到咗20世紀70年代中葉，嗰時嘅廣州市客車裝配廠出咗部巴士，而呢種巴士就係由依卡路斯客車改裝，改成咗通道巴士，而呢種有14.2米咁長嘅巴士，實際係用咗兩節車廂嚟整嘅，可以坐到150幾個人。嗰時，喺兩節車廂入面都各派咗位售票員出嚟。
到咗1993年，廣州市率先喺成個中國入面搞無人賣飛，而呢種無人賣飛行為就一直行到而家。喺未有無人賣飛巴士之前，重出現咗巴士賣飛佬喺到站嗰陣拍個車廂嘅身嚟吸引乘客上車嘅。不過無人賣飛巴士出現咗之後就冇呢隻歌仔唱喇。
喺1993年就出咗前門上、後門落嘅巴士。而呢種巴士係由廣州客車廠出嘅廣州牌客車，嗰時廣州客車廠都幾犀利下，而廣客甚至重賣到斷貨都有。就係噉，嗰時廣客重創咗賣出1300部巴士嘅記錄。而廣州牌嘅巴士一直去到2005年12月23號先至淘汰嗮。
喺1992年，廣州市就出現咗第一部空調巴，而嗰時第一部空調巴喺一汽嘅202號巴士開始搞嘅。喺開咗呢條綫無耐，重掛住幾大隻嘅「美國冷巴正式投入運行」呢啲字。後嚟呢種巴喺1995年俾國務院發展研究中心頒發咗「第一條冇人賣飛嘅巴士」同埋「中華之最」嘅榮譽證書。
喺1985年，廣州市政府率先喺香港買咗部分雙層巴士嚟廣州行，不過嗰陣時都係啲差唔多退役嘅德國同英國出嘅巴士，維修嘅成本比較高，重有高架橋嘅高度又好矮。結果雙層巴士喺1999年開始慢慢噉退出，到2003年冚唪唥退出嗮。
到而家為止，廣州市有成幾千條巴士、電車同BRT線路，佢係廣州入面嘅其中一個主要交通方式。重有新開通嘅有軌列車。由於越嚟越多廣州嘅地鐵路線開通，所以廣州市嘅交通發展思路變成「地鐵為主、公交為輔」嘅觀念。
呢條馬路喺以前重係一條細嘅馬路仔，到咗1952年就整闊咗條路，就改咗名嗌「廣源路」，其中「廣源」呢兩個字就係「廣進財源」噉解。後嚟到咗1987年又再次整闊成48米闊嘅馬路。到咗2003年12月嘅廣園快速路開通嗰陣，條馬路就改咗名嗌「廣園路」。
星海園係喺1985年12月起好。呢間嘢係廣州市嘅文物保護單位同埋其中一間愛國主義嘅教育基地。入面有紀念碑、墓道、塑像、紀念館、巨型石雕像、音樂亭廊同埋墓座，係爲咗紀念音樂家冼星海嚟起嘅。入面重有300平方米嘅室，係整咗冼星海在世嗰陣做咗啲乜嘢。
能仁寺係中國廣東省廣州市嘅一間古代寺院，喺白雲區白雲山上邊，從雲臺花園嗰度入去2km嘅路程就到。呢間寺重係成個白雲山風景區入面，從佢開始起嗰時一直到而家為止都重留得最完整嘅寺院，甚至係白雲山入面，恢復文物古跡嘅典範。
呢間寺院喺清朝嘅咸豐到同治年間，有位嗌李昴英嘅文溪嗰度辭咗職之後嚟咗白雲山，結果就喺呢度鑿石頭嚟疏啲泉水，甚至起埋個亭出嚟，重嗌埋啲朋友嚟喺呢度唱歌。到咗民國時期嗰時嘅香火比較旺吓，但係喺抗日戰爭嗰時唔好彩俾日本仔炸咗。
廣州碑林佔地面積有16000幾平方米，呢度之前就係白雲寺。所謂白雲寺，就係喺宋朝嗰陣起嘅一間寺，雖然話佢係成個廣州入面，保存得比較耐嘅佛寺，但佢唔好彩喺抗日戰爭嗰陣冧咗。到咗1992年，廣州市委、廣州市府同廣州市人大常委投資，就嚮白雲寺舊址新起咗個廣州碑林，然後到1994年開咗畀人入去玩。
之前九龍泉係白雲寺入面嘅泉井。而家呢個泉四周圍有六角形嘅花崗岩井欄圍住咗，而泉邊重有條龍柱嘅護欄，隔籬有嚿「九龍泉」嘅碑響度。而泉水唔單止甜，甚至重好清兼涼爽。而九龍泉除咗南邊係條溪流之外，三面都係座高山，而氣候方面係冬暖夏涼。
有位嗌鄭安期嘅先秦方士喺白雲山嗰度摘藥嚟行醫，結果佢喺嗰度摘嘅九節菖蒲返嚟，就救咗好多危重病人。後嚟佢有一次喺呢度摘藥嗰時就唔小心跣低跌咗落山，不過好彩俾隻仙鶴托返上嚟而變成仙，啲人就話佢係「鄭先翁」。
其實「景泰寺」呢個名出自一個叫「景泰禪師」嘅人，佢原先喺惠州博羅羅浮山度，就係佢搞出呢筍嘢。相傳呢個地方以前係一個好普通山窿嚟嘅，而呢個山窿以前係嗌「暴泰坑」呢個名。因為嗰陣時，景泰坑係冇水嘅。喺南朝嘅梁武帝大同年間，景泰禪師因為受到廣州剌史嘅邀請先至嚟到白雲山呢個地方起咗間寺嚟宣揚佛法，但嗰陣時山上缺水，而景泰禪師行混成個白雲山，響白雲山西南邊嘅聚仙峰泰霞洞附近搵到笪地重睇啱咗添，用佢支禪杖就搞咗啲泉水出嚟喇。
不過到咗清朝啱啱開始冇耐，由於清朝領將尚可喜喺白雲山呢帶搞咗間兵工廠，見到景泰坑呢帶泉流豐沛，加上樹木比較濃密，兼地形比較隱蔽，所以就揀咗呢個地方起廠嚟整大炮。結果搞到呢個地方烏煙瘴氣。不過呢間寺到依家都重喺度，而附近啲山林同埋泉水都已經變嗮居民區喇。
桃花澗係中國廣東省廣州市入面，白雲山嘅一個景區，喺白雲山北邊，東北角靠住梅花園門崗，西北邊靠住黃婆洞水庫。呢個園區喺1960年起好，佢按咗東晉時期，陶淵明嘅《桃花源記》嘅諗法而搞出嚟。呢個園區重係雲山八景入面，有「桃園報春」嘅名。
之前羊城八景講嘅白雲松濤就喺呢度附近。嗰度有或大嘅黃白色石英岩畫住由董必武第一次嚟呢度嗰時，寫嘅「白雲松濤」呢四個字。以前呢度好多松林，一有山風吹過嘅話就好似喺松浪噉，幾有林深到冇人知嘅景。雖然松濤嘅聲冇海浪咁犀利，但一樣都搞到啲人幾識得享受吓。
鳴泉居度假村係中國廣東省廣州市嘅一間酒店同度假村喺埋一齊嘅旅遊景區，喺白雲區嘅白雲山西邊，廣州白雲國際會議中心嘅正對面嗰度，白雲山嘅摩星嶺上山路仔隔籬。呢間酒店度假區喺1994年起好，喺1990年代中開始招攬賓客嗰時一直到而家為止都幾有名氣下。
喺園林設計方面，呢個度假區既繼承咗古典山水園林嘅手法，又比較好發揮咗現代園林同一大堆建築樓嘅風格。建築兼有歐洲嘅古典主義同後現代主義特色。成間園林嘅佈局比較簡潔兼大方，園林嘅景都因地制宜噉佈置喺各個景點入面，同時重配咗各種熱帶同亞熱帶地區嘅特色植物，搞到成間嘢都幾有生態化噉。
呢間公園嘅佔地面積有20萬㎡，其中綠化面積去到19萬㎡，成間公園有94%嘅地都係綠化。充分體現咗公園嘅綠色、生態同環保嘅主題。而景觀方都比較自然，加上格調都幾清新吓。佢通過咗豐富嘅樹林同山體、溪澗、水塘同建築喺埋一齊，搞出過有山山水水同如詩如畫嘅靚景出嚟。
其實好耐之前，呢條馬路係一條好窄嘅路，喺嗰時廣從公路東南邊嗰橛嘅Y字路口嗰度嗌「大鐘路」嘅名。直到1999年，廣州市就為咗適應城市環境整治同城市建設嘅快速發展，唔單止將呢條路西北邊嘅路統一改名做「白雲大道」，甚至連嗰時大金路同大鐘路夾埋一齊嗌成而家嘅「大金鐘路」。
其實呢條馬路之前好窄嘅，喺1999年，廣州市為咗迎接2001年喺廣州辦嘅九運會先至整闊咗呢條馬路，甚至喺2001年嘅九運期間搞過改造。而馬路東南邊嘅立交橋係2005年，政府為咗解決廣園中路嘅大塞車問題先至搞嘅嘢。
廣州白雲國際會議中心係而家廣東省最大嘅綜合性會議中心，方便用嚟搞廣東省同廣州市嘅大型國際、國內會議，重夠嗮省市人大、政協等重大會議同埋之後嘅商貿發展同埋文化交流，重好大噉提升咗廣東省、廣州市喺國際嘅全面形象同埋地位。
喺廣州白雲區石井鎮石門村同埋佛山南海區里水鎮西華村附近，有兩條河交匯，其中一條係小北江，佢係西江同埋北江嘅匯合處，呢度水量好大、加上流得比較急，要挭鞕向西南行穿過呢帶岩石山崗，加上河道又開始有收整。而石門嘅兩岸有好多山，一到咗太陽出嚟或者係太陽落山嗰陣，出現嘅朝霞同埋晚霞，連埋好似雲霧噉嘅江水就組成咗一幅靚景。
喺2012年8月，西華寺有新動作喇。喺佛山市南海區里水鎮嘅政府入面得到消息嘅係，喺西華寺古跡嘅原基礎上整間大嘅「石門返照」主題公園，用嚟紀念以前喺廣州人心入面留低深刻印象嘅嘅千年靚景。因為南海里水嘅金草洲頭係古代廣州水道嘅北大門。
三國時期，吳國刺史陸胤睇到廣州比較近大海，一到秋天出現海水倒灌，搞到珠江水有鹹味。結果陸胤嗌咗軍民喺白雲山鑿咗個濂泉，將水引到西南嘅上下二塘，流到越秀山東邊之後一分為二，其中右邊流去越溪，左邊流到菊湖。
大唐時期，廣州節度使盧鈞將菊湖整大咗，重嗌軍民起個壩，將白雲山嘅甘溪同東溪整埋一齊，流到菊湖入面。嘥士方面，大概西到中山紀念堂、東到黃華路，南到東風中路，北到越秀山南邊，面積大概4平方里，差唔多而家一個麓湖咁大。
廣州喺北宋初年搞咗一次羊城八景評選，結果菊湖入咗圍。但花冇百日紅，到咗南宋因為天氣乾旱，白雲山啲泉水唔可以流到上下二塘，加上東溪啲水開始斷流，搞到菊湖開始乾涸。雖然個湖乾嗮，但喺之後好長時間入面，廣州啲人都重記得陸胤同盧鈞做出嘅功效而起咗先賢祠。
大通寺係中國廣東省廣州市荔灣區嘅其中一個遺址。而呢個遺址係喺芳村大道中嘅北邊，珠江嘅南邊，花地涌嘅東邊，上市街嘅西邊冇幾遠嗰度。喺宋朝、元朝同清朝嘅「羊城八景」入面，佢同煙雨井一齊攞埋「大通煙雨」嘅名。
喺宋朝時，白鵝潭嘅西邊就係大通滘，嗰陣係喺西江同北江嘅船成日都行過呢度。而大通滘尐水好深，重有河又闊，而且風平浪靜，嗰陣就係宋朝時廣州嘅一個大港口，就係大通港喇。由於有咗呢個港口響度，所以大通寺南邊就發展到變咗廣州嘅八大城鎮喇。
呢間寺嘅最大一次重新裝修係喺康熙時期喇，而呢次重新裝修，係陣咗個金燦燦嘅大雄寶殿同天王殿，重喺煙雨井度起咗個六角亭同畀人上去睇景嘅煙雨樓同精舍，而間寺嘅範圍都變大咗。之後士大夫同名士都喺呢度起埋別墅都有。
另外重種咗卅幾度嘅大大細細園林出嚟。。喺鴉片戰爭之前，呢度成日都睺實嗮啲嚟廣州度經商嘅鬼佬，到咗嘉慶十七年，蔣攸做咗兩廣總督之後重將海幢同花地嚟做鬼佬嘅旅遊景區，重規定到咗農曆每個月帶有「八」字嗰日嚟睇，喺太陽落山嗰陣就唔畀睇喇。
到咗清朝中葉之後，由於西南涌同官窯涌成日都發生淤塞嘅嘢，搞到喺西江同北江行嘅船都改嗮行第度，而大通港就開始衰落喇。但大通煙雨嘅旅遊景區重越嚟越勁，有尐遊客重將睇景搬到河度。大通滘重有唔哩嚜捈嘅遊艇出嚟畀遊客喺花地河度睇花或晚黑喺白鵝潭度睇月光光。
喺民國初年，由於廣州嘅社會動盪，搞到治安惡化且經濟蕭條，而之前成日好多人旅遊嘅大通煙雨就越嚟越少人去喇，搞到個廟成日被人整爛，變咗個賊佬避難嘅地區。喺20世紀30年代，由於日本仔殺到廣州，重喺大通寺度搞咗個駐防嚟儲存啲糧食，搞到整好咗成千年嘅廟都冇埋。
1997年，本嚟話廣州果子食品廠就同香港嘅恒基地產公司嚟合作喺呢度搞棟高樓住宅嘅。但係喺2003年嘅7月份，廣州市就開展咗第四次嘅文物普查工作，就係芳村區文化局組織嘅文物調查入面，睇咗下轄區入面嘅文物資源，就係噉過咗一年，重嗌咗廣州市文物考古研究所入面嘅專家嚟幫手，喺之前嘅廣州果子食品廠嘅工地度挖咗煙雨井遺址出嚟，而呢個煙雨井重俾廣州市民關注咗。
喺民國初年，由於廣州嘅社會動盪，搞到治安惡化且經濟蕭條，而之前成日好多人旅遊嘅大通煙雨就越嚟越少人去喇，搞到個廟成日被人整爛，變咗個賊佬避難嘅地區。喺20世紀30年代，由於日本仔殺到廣州，佢同大通寺一齊搞咗個駐防嚟儲存啲糧食，搞到整好咗成千年嘅廟都冇埋。
1997年，本嚟話廣州果子食品廠就同香港嘅恒基地產公司嚟合作喺呢度搞棟高樓住宅嘅。但係喺2004年10月份，廣州市文物考古研究所就喺之前嘅廣州果子食品廠嘅工地度挖咗煙雨井出嚟，結果俾廣州市民關注。就係噉，成千年嘅古井重新出返嚟。
靈洲山，亦寫做靈洲，係中國廣東一座山，喺家下南海官窯。靈洲山並唔係一般江水沙洲，而係石英砂岩來，石好硬。喺大明之前，呢度江面好闊，靈州山係好似條柱咁樣棟喺江中心，所以係大宋時嘅羊城八景之一，靈洲鰲負。
靈洲山呢處，曾經係海來，不過幾千年由北江帶沙落來，漸漸積成平地。原本大漢時重北江有叉條水落去石門水，即係家下叫嘅樂排水同下游白泥水。而過石門水就可以入番禺城，即係家下廣州城。漢樓船將軍就經呢條路打南越國。
取而代之係南便蘆包水出去石門水。嗰陣江面好闊靈洲棟喺江中心。大晉已出名。大時唐有麓頸海，又叫六頸海，可見呢度水面好闊。側邊有官窯鎮，大唐係陶瓷重地，尤其呢度近水，方便陶瓷散貨。而另有金利鎮，有麻奢水避開尋峽同石門之險。
大明時蘆包水都唔係時時有水，去唔到省城。於是改由西南鎮入三江水代替，三江水入靈洲山出石門。但係三江水最後又係無咁多水，所以又叫西南涌。靈洲山呢帶沒落。因為水量無以前咁大，闊江面變成灘流，彎彎曲曲，新地畀人圍成田。
靈洲鰲負係大宋時羊城八景之一。當時江面好闊，靈洲好似條柱咁，喺江中心。船隻喺度穿插。因為咁，靈洲就比喻為，底下有條鰲魚，揹起靈州突起江中，。鰲呢種比喻法，喺古代都好常見，當時叫呢類做鰲峯。大清初年，西江、北江入省城，有四個鰲峯，首先係靈洲，其次係海珠，跟住係海印，再來係禺珠，全部都係水中心。
靈洲呢種情景，有人用佢同長江金山比。所以靈洲山又叫小金山。大宋詩人楊誠齋有寫『北江西水兩相逢，胥江波濤特地雄。急流欲上人聲鬧，近岸還移牽路窮』。係講呢處繁華。其實重有唔少名人到此留名，蘇東坡係其中一個。
呢笪地嘅名係話喺以前宋朝嗰陣，廣州城入面有座山崗響度，由於佢係平地上面嘅高坡，所以改咗個名嗌「坡山」。到咗晉朝嗰陣，呢尐係珠江北邊嘅其中一個碼頭，所以咪有咗「坡山古渡」呢隻名囖。不過喺嗰陣時嘅渡口，係距離依家嘅珠江北邊有千幾米噉遠。
5米。好似個腳印咁。而坡山附近嘅惠福西路，喺唐朝嗰陣係個商業區嚟嘅。雖然話喺南漢嗰陣，座坡山被人鏟平咗，但係坡山都依家為止，重係個高地嚟嘅，佢重係喺廣州市嘅中心城區入面，唯一一舊到依家為止重響度嘅天然岩石。
番山係喺秦朝同漢朝嗰陣，廣州市入面嘅其中一座山仔。而呢座山仔就係響家陣文德路嘅中山圖書館舊址嘅北邊、「九思亭」嘅附近，中山四路嘅南邊。喺明朝嗰陣嘅羊城八景入面講到嘅「番山雲氣」就係喺呢度。不過唔講你唔知，一話就嚇餐懵。
喺南漢嗰陣時，呢度有9嚿好出名嘅石頭，所以就有咗「九曜石」個名，所以後人叫佢做「九曜園」。「五代十國」嗰陣，由於劉岩將嶺南地區割出去，成立南漢國，喺家陣嘅廣州定都，入面就起咗間王府，離王府冇幾遠起咗個500幾丈嘅人工湖，湖入面嘅沙洲種咗好多花藥，「藥洲」個名就係噉來，藥洲嘅中間就起咗個太湖同埋三江奇石喺度。
白蓮池喺明朝嗰陣入過羊城八景。清朝嗰陣，個湖逐漸淤塞，就變得越嚟越細個。到咗1949年，藥洲遺址凈係得返2000幾平方米。到咗1988年，廣州市政府開始整返個藥洲遺址，重將埋咗喺地底嘅景石整返出嚟，向西整闊咗部份湖面。
象崗，又可以喺後面加多隻字做象崗山，係中國廣東省廣州市入面嘅一座山仔，而呢座山仔就喺盤福路同解放北路交界嘅西邊，座山對面啱好對住越秀公園西二門。呢座山喺明朝時入選羊城八景，嗌做「象山樵歌」。呢座山唔係好高，海拔凈係得49.
呢座山之前嗌過固崗、席帽山、象山呢啲名。明朝洪武十三年，由於廣州城要將宋三城合埋一齊，結果開發咗廣州城北邊嘅山，於是象崗一帶做咗嗰陣時嘅廣州北門。結果象崗同越秀山一分為二。因爲鑿咗座山，結果開闊咗大北外直街，於是呢度喺明清兩代都係廣州城北邊嘅主要通道。
五仙觀係中國廣東省廣州市嘅一間道觀，喺越秀區嘅惠福西路，明朝嘅洪武七年嗰陣起。呢間嘢喺明朝同埋清朝嗰陣嘅羊城八景入面，係攞過「穗石洞天」同埋「五仙霞洞」呢兩隻名嘅。喺1949年廣州被解放軍佔領之前，五仙觀係喺惠福西路嘅內街入面，佢重係廣州起咗城2000年之後嘅歷史標記。
五仙觀係根據羊城傳說呢隻古仔入面講嘅嗰啲嘢嚟整出咗嘅其中一間宮觀。其實傳說喺周朝嗰陣，廣州發生咗單旱災，結果有五隻仙人騎咗隻羊落咗嚟，跟住就將啲禾苗同埋啲羊咩留低咗落嚟。後嚟啲人爲咗多謝呢五隻仙人先至喺佢哋落羊嗰笪地整咗間五仙觀。
以前五仙觀喺公元265年嘅兩晉時期嗰陣，佢重係個「坡山」嚟嘅，嗰陣時嘅坡山重係一個碼頭嚟嘅，其中江面有1.5公里噉遠，依家呢度已經變咗係平地喇。喺20世紀初，廣州就開始拆城牆準備起條馬路，而附近嘅惠福路呢條路嘅名就係因為有間五仙觀響度先至改咗噉嘅名。
喺惠福西路入距離解放路冇幾遠嗰尐係廣東省、香港同埋澳門入面都出嗮名㗎喇。不過呢條所謂嘅「燈籠街」喺過咗1949年中共建政之後，由於中央搞咗破除迷信嘅思想政策，所以燈籠街就冇咗喇，而入面嗰啲藝人全部都轉嗮行搞第啲嘢。
喺中共建立政權之後，五仙觀同埋嶺南第一樓都係由廣州市文化管理委員會嚟睇實嗮嘅，後嚟就畀咗廣州博物館嗰尐。喺嗰陣時嘅廣州市惠福區人民文化分館就喺五仙觀入面做嘢。到咗1963年3月份，呢間嘢重攞咗廣州市嘅一級文物保護單位添。
傳說就話喺周夷王八年，廣州就成日出現旱災，搞到啲人成日都餓嚫。搞到有日喺南海嘅天入面搞咗啲歌仔出嚟，重出現咗有著住五件唔同顏色嘅衫嘅仙人，重騎住隻羊咩企喺舊雲上面，而羊咩嘅嘴就啄住啲禾苗。後嚟仙人就將啲禾苗畀咗啲廣州人唔使成日餓嚫。
五仙觀嘅儀門面嘅大細係闊三間，深二間，而且綠琉璃瓦同埋青磚石腳都響山頂嗰頭出現過嘅。而石門嘅上面寫住嘅「五仙古觀」呢四隻大字，就係喺清朝嘅同治十年嗰陣，係由兩廣總督瑞麟寫咗出嚟嘅。儀門附近重保存咗一對由漱珠崗火山岩整出嚟嘅石麒麟響度。
如估跟住條巷嘅10級樓梯入面上到去儀門嗰尐，發現石門嘅上面有劃住「五仙古觀」呢4隻大字。喺儀門嘅東邊嘅一間小學入面，重見到用磚頭整成嘅環形水池添，個池入面重有個長闊有大概4米嘅天然紅砂岩石，啫係話「穗石」。
其實喺晉朝嗰陣，呢尐重係珠江邊嘅碼頭添，後嚟經過珠江嘅水成日長時間咁侵蝕同埋衝擊，搞到岩石嗰度留低咗兩個大印。後嚟呢兩個印又連埋一齊，變咗好似個腳印噉大嘅印。後嚟啲人就唔知呢個因係點整出嚟嘅，就將呢個因話成咗係「仙人拇跡」喇。
而喺五仙觀入面，最出名嘅就係嶺南第一樓喇。而嶺南第一樓就係一棟好似啲城樓噉嘅古代建築。呢棟樓係由行省參政知事汪廣洋喺明洪武七年嚟起咗呢棟樓嘅，講下呢棟樓嘅歷史就巴閉咯，佢足足就比鎮海樓早咗7年先至起好嘅。
佢呢棟樓係用咗紅砂石嚟整嘅，棟樓嘅高有7米，中間係通嘅，好似個城門噉，上面重起咗棟大亭嚟整成咗一棟大嘅樓臺噉。而呢棟樓喺明朝嗰陣，同埋五層樓一齊都係嗌成「雙璧」咁樣。喺屈大均寫咗嘅《廣東新語》呢本嘢入面，重將嶺南第一樓、鎮海樓、海山樓同埋拱北樓呢4棟樓挾埋一齊，講成係「四大崇樓」。
因為嗰陣嘅廣州搞咗單旱災出嚟，結果神仙見到咁陰功就丼咗啲禾苗畀咗啲人唔冇成日餓嚫，畀完禾苗之後啲仙人就走嗮，留低咗啲羊咩響度，最後羊咩就變嗮石頭。後嚟嗰啲人就起咗間嘢嚟拜佢哋喇。所以點解廣州之後係有「羊城」呢隻名嘅。
琶洲塔係喺明萬曆廿八年逳手起嘅，成座塔好似個八角形噉，佢係個樓閣式嘅磚塔，而塔入面係個八角直井噉排。雖然話成座塔喺出面睇係有9層樓噉，但入面實際係有17層樓噉高。佢高60僆米。塔基嘅直徑係12.7米，墻壁係有3.
97米咁厚。喺2樓嗰度開始，每層樓都錯開嗮，而且每個面都有佛龕响度。而塔基嘅八個角度，都鑲咗個八卦同歷史响度。而呢啲力士都好似跪咗响度噉，有時係用頭頂住個塔，有時係用對手或用隻手嚟托住個塔噉，而每隻力士都有0.
5米咁矮，闊度係有0.5米咁窄。成咗塔身嘅轉角位都有條紅色柱响度，而柱頭都係有紅色同黑色嘅額枋响度，牆身係用咗灰漿批蕩嚟整咗白色嘅嘢出嚟。額枋嘅上面係用咗六疊菱角牙磚嚟整個瓦頂出嚟嘅，而1樓嘅瓦頂係有0.
呢座塔喺1960年代初葉，被廣州市計劃變成旅遊區。1963年3月，琶洲塔被公佈為廣州市文物保護單位。之後無耐就變咗廣東省級重點文物保護單位。但係年久失修嘅琶洲塔、海鼇寺嘅建築都重係爛融融，而塔嘅樓梯同外廊嘅護欄已經搞到呢座塔變咗危塔。
之前琶洲塔隔離有間海鱉寺同北帝宮响度嘅，但係喺文化大革命嗰陣畀當局拆咗。到咗1992年，香港人湯寶森先生就出咗50萬蚊人民幣畀廣州市文物管理委員會嚟負責整過座塔。同年8月，第一期嘅工程開始做，佢重新起咗塔頂嘅凌霄閣、外牆同欄杆。
到咗1995年，廣州市人民政府又出咗60幾萬蚊嚟繼續搞琶洲塔嘅二、三期工程。塔入面嘅層樓板、樓梯、塔嘅內牆、走廊、神龕呢啲位得到還原，重整靚埋塔出面嘅周圍環境。1996年2月份，使咗百二幾萬蚊嘅琶洲塔修復工程終於搞掂。
禺山係秦漢時期，廣州市入面嘅其中一個山仔，嗰時廣州城入面，因為有番山同禺山呢兩座山先至嗌咗「番禺」呢隻名。而所謂嘅「禺山」就喺而家嘅中山四路同北京路附近嗰邊。喺明朝嗰陣嘅羊城八景入面講到嘅「孤兀禺山」就係喺呢度。
浮邱石講嘅係舊陣時廣州城入面，珠江嘅西邊度浮出水面嘅一嚿紅色嘅礫岩石頭仔，重按佢嘅樣嚟改名嗌「浮邱石」，呢嚿石頭同海珠石、海印石一齊嗌「羊城三石」。而浮邱石就係喺依家中山七路同光復北路嘅十字路口嘅西南邊。
喺好耐以前，福建嘅洛陽江度係冇橋嘅，嗰陣條江好闊，如估想過河嘅，要撐船先至得。有一日，有個大肚婆喺過河嗰陣啱好撞正橫風橫雨，結果將成部船襟沉嗮，個大肚婆就跌咗入條河入面，好彩有人救返。結果佢就重記得呢件事。
由於個親信話咁筍嘢嘅，點知佢重未返到泉州嗰頭就將個瓷器開咗佢，就喺嗰嚿嘢度飆咗嚿大石頭出嚟，搞到佢坐嘅嗰部船就嚟沉嗮咁滯。而坐緊嗰部船嘅乘客就鬧佢話快唔快啲丼咗佢啊，點知嚿石跌咗落個水度沉咗落河底，就留咗喺廣州度喇。
魚珠石係舊時廣州東邊珠江度嘅其中一嚿大礁石。係紅色砂岩同礫岩溝埋一齊，而呢嚿石喺白堊紀嗰陣出嚟，由於長期受到水流嘅沖刷，個樣就變到好似個珠噉，咁啱對住河嘅北邊有笪嗌「魚山」嘅崗地，所以「魚珠石」嘅名就係噉嚟。
而呢嚿石就喺而家嘅黃埔區黃埔大道東嘅最東邊嘅南邊冇幾遠嘅位。呢嚿石同廣州三石一齊，都係同一種嘅岩石。喺清朝時入選咗羊城八景，嗌「東海魚珠」，不過而家呢嚿石已經唔喺度喇。由於受到江水猛咁沖刷，而家已經同珠江嘅北邊合埋一齊。
蘿崗香雪係羊城八景入面嘅其中一個景點，呢個名連鬼佬都知，廣州人形成咗喺冬至呢日，去蘿崗睇「雪」嘅習俗，補充咗廣州點解冬天冇雪落，詩人郭沫若玩過「蘿崗香雪」之後留低咗「嶺南梅花渾似雪，蘿崗香雪映朝陽」呢句詩。
由於氣候變暖，再加上「十裡梅林」成日爆發蟲害，搞到青梅嘅產量、品質同埋效益極速下降，重有嗰陣時當地嘅人冇乜點保護歷史嘅景觀，而係受到經濟效益嘅影響而斬嗮啲青梅，改咗種其它經濟作物而搞到「蘿崗香雪」嘅白梅靚景都冇嗮。
廣州市政府決定對蘿崗香雪公園進行重建，佢重將蘿崗香雪公園列入蘿崗新城「十公里地帶」嘅總體規劃入面，藉呢個嚟恢復返「蘿崗香雪」嘅歷史景觀，而家蘿崗香雪公園總規劃面積係170公頃，其中13公頃首期工程已經起好嗮。
由於涉及到好多嘅歷史名跡嘅恢復同埋重新起過，重有繼續引入種梅林嘅關係，所以前期嘅工程設計好關鍵，係關係到成個工程嘅風格走向，喺2008年12月19號，受到廣州開發區土地開發建設中心嘅要求，廣東重工建設監理有限公司就講「蘿崗香雪公園二期工程設計」公開招標，準備開始二期工程。
10、14、180、183、253、29、519、64、823、82、86、87、88、8、128、131B、186、194、1、208、219、236、238、40、4、57、61、222、544、旅遊2綫
喺1993年12月28號珠江隧道通車之前，呢條橋係往返芳村嘅唯一一條大橋，但係到咗1993年12月28號珠江隧道通車同埋1998年7月23號鶴洞大橋通車之後，往返芳村啲車都唔再經常行呢條橋過去，而家啲市民重可以坐地鐵添，但係，由於呢條橋一直都係廣州往返佛山市嘅重要通道，所以到依家為止，呢條橋嘅交通都重係好繁忙下。
傳說喺明朝嘅正統年間嗰陣，喺廣東嘅南海嗰頭就成日發生咗幾場天災，搞到人民生活得好艱難。喺正統十三年九月，有位嗌黃蕭養嘅青年就整咗單起義，蹓咗成萬人去廣州度。第年六月，起義軍喺白鵝潭嘅江面度打沉咗嚟鎮壓嘅官兵。
就話喺呢次戰鬥入面，兩隻成日飄喺江面嘅大白鵝就幫起義軍開路喇。後嚟由於群眾嘅力量大，搞到起義俾明朝嘅政府鎮壓咗，而黃蕭養都死埋。而民間講嘅黃蕭養，就喺關鍵時刻褪返到珠江邊嗰陣，間到兩隻大白鵝喺江嘅中間度飆咗出嚟，重羋住黃蕭養游水游走咗，重消失喺大霧入面。
呢間公園嘅佔地面積有33.114公頃，不過陸地嘅面積重細個水域面積，其中陸地面積有12.2公頃，而水域面積有20.914公頃咁大。公園入面好似成座山水畫噉，湖入面啲水都好清下。其中湖入面有5個半島同1個孤島響度，每個半島到島之間有九曲橋、五孔橋、拱橋連埋一齊，同有嶺南特色嘅亭、廊、榭、閣、花架形成一體。
呢間公園嘅面積5000畝，保存有熱帶亞熱帶植物8000幾種，佢有世界一流嘅木蘭、薑科植物同埋棕櫚、蘭園、陰生植物等專類嘅植物園30幾個，公園入面重有唔少嘅珍稀瀕危植物。呢間公園係全國、省、市科普教育基地同埋廣州市「十佳旅遊景點」，其中龍洞琪林喺1986年入選咗羊城八景。
其實蓮花山呢個名係流傳咗一個咁嘅神話古仔喇。就係話喺好耐好耐之前，南海嗰邊有條好衰嘅龍就響珠江口嗰尐玩嘢，成日都嚟浸嗮啲田同埋撳返啲船嘅，搞到唔理啲靠船出去食飯定係河邊、海邊嘅居民都話佢簡直係頂唔順啊。
後嚟有個南海嘅觀音雲菩薩啱好行過呢度，結果就咁啱得咁橋見到條龍響度玩嘢。結果就激到眼火爆，一嘢就將佢坐緊嘅蓮花丼咗響水入面嚟捉咗條龍。後嚟呢隻蓮花就變咗舊石頭就停咗響山上面，結果就搞咗依家嘅蓮花山南天門附近嘅蓮花石喇。
喺蓮花山嘅東邊重有個嗌「石獅頭」，因為以前係古代嘅石礦場，因為整咗石頭落咗嚟之後留低嘅石好似個出水芙蓉噉嘅樣而改成噉嘅名。西漢時期，因嗰時冇環保意識，所以先民成日喺呢度大規模噉整石料出嚟而搞成咗棟懸崖峭壁、奇巖異洞嘅景。
好似蓮花石、燕子岩、八仙岩、蓮花岩、觀音岩、飛鷹岩、南天門、神仙橋等呢啲噉嘅景喇。佢重係古代人民用錘同纖搞咗出嚟嘅，又過咗2000幾年嘅自然風化先至變咗一棟大嘅石雕古跡。如估入咗去呢個石場入面，就好似行進咗歷史咁，個耳畔成日都嗡嗡聲嘅，好似又見到啲先民又嚟搞施工噉嘅樣。
正所謂「山不在高，有仙則靈」。而蓮花山就係由觀音菩薩嘅蓮台整成嘅山仔，真係幾犀利下。佢嘅奇、特、異、秀、靈呢5樣嘢咋，就吸引咗出面好多人過嚟呢度睇景喇。而蓮花山嘅紅砂岩就比較出名喇，因為佢嘅石頭質量比較好，加上佢嘅密度好高同砂質又比較細嘅關係，所以古代啲人用佢嚟做磨刀石咯。
觀音巖喺以前嗰陣，係舊陣時嘅採石場附近留低落嚟嘅石室，而喺蓮花山嗰邊，好似觀音岩噉嘅石室都重有好多下。原嚟，觀音岩以前係尼姑庵呢隻嘢，佢係畀咗觀音菩薩響堂入面整高隻頭嚟睇下，重可以喺石頭牆上面見到啲有寫住「雍正七年」呢四個字嘅，不過到依家為止，重未搵到呢四個字係點嚟嘅。
如估行入去入邊嘅飛鷹隧道到咗飛鷹崖嘅話。你會睇到飛鷹崖上面嘅景觀同埋燕子岩係啱啱好180°調轉咗嘅景，如估喺崖嘅上面向住欄杆下面睇攞佢嘅話，就見到係阡陌縱橫，良田萬頃，珠江向東流，成笪南國嘅風光都睇嗮。
蓮花塔就係喺蓮花山嘅主峰最上面，呢座塔係喺明朝嘅萬曆四十年起嘅，到依家已經有差唔多400年嘅歷史，佢重係個廣東省級嘅文物保護單位。而蓮花塔出面有9層樓，入面有11層樓，出面好似個八邊形噉，佢係棟磚木結構嘅樓，入面重有棟螺旋嘅樓梯可以去到塔頂都得。
喺蓮花山入面有兩個主要同花有關嘅節慶活動係出咗名嘅，就係蓮花節同埋桃花節喇。蓮花山喺每年嘅6月到8月份，喺觀音聖境入面都辦咗規模比较大嘅蓮花節。喺嗰陣時有裝住4000幾盤同埋百幾個唔同品種嘅蓮花，重將成整個觀音聖境都搞到好靚。
廣州科學城係中國廣東省廣州市入面嘅其中一個現代化嘅科學園區，嚮白雲山生態保護區嘅隔離，東邊冇幾遠就係廣州經濟技術開發區東區，南邊冇幾遠就係黃村附近嘅廣東奧林匹克體育中心，西邊重可以睇到喺1995年開始發展嘅珠江新城，北邊冇幾遠就係白雲區，佢重係廣州市東部發展嘅戰略中心區域同廣州市發展高新技術產業嘅示範基地。
依家廣州科學城已經起咗有100萬平方米嘅孵化器同100萬平方米嘅加速器、將來重有100萬平方米嘅公共技術平臺同100萬平方米嘅生活配套設施。入面已經有285間唔同種類嘅科技研發機構，其中有7間中國國家級研發機構。
呢座城係主要圍繞高新技術產業嘅研究開發、生產製造嚟起嘅一座城，入面主要係發展微電子、電腦、現代通訊、機電一體化、光電技術，空間技術同生物技術嘅產業，佢重同整埋信息、倉庫儲存、金融、商業住宅、體育、娛樂同環保嘅設施。
中山紀念碑嘅底座平面就好似個十字折角形噉，下面有個拱門開咗，喺底座附近重有個雕花欄杆响度。成個碑身好似個方錐形噉，佢有37米咁高，成座紀念碑係用咗花崗岩嚟整嘅。而個碑身正面重整咗嚿差唔多27平方米嘅花崗岩响度，上面重有李濟深寫住嘅《總理遺囑》响度。
而個塔度同鎮海樓一樣，都係越向上就越細，重要係尖嘅，一共有13層樓咁高，喺棟紀念碑嘅入面重有條盤旋嘅梯級可以去到頂，其中1、2樓嘅四邊都係可以企响個欄邊度睇到好遠嘅地。而個碑基嘅四邊重有26隻羊頭石雕响度，意思就係話「呢度係羊城」噉解。
紹武君臣冢原先喺廣州城北邊嘅象崗山北麓，1954年搬去越秀山木殼崗，1981年再搬到南秀湖側邊。墓坐東向西，封土成覆竹形，正面豎墓碑，中間六隻紅色大字「明紹武君臣冢」，上款係「光緒癸未孟冬吉旦」，下款係「粵東紳士重修」。
四方砲臺遺址喺清朝順治十年嗰陣起嘅，係鴉片戰爭時期嘅一個重要遺跡。由於個砲臺似正方形，所以叫「四方砲臺」。道光廿一年5月25號，鴉片戰爭爆發，砲臺俾英國軍佬霸咗，之後，佢哋重響呢度起咗英軍司令部。1840年5月30號，廣州城北邊嘅三元里同103個鄉村嘅民眾嚟呢度打仗，引啲英國軍佬去牛欄崗度匿埋。
1927年12月11號廣州起義爆發之後，四方砲臺遺址附近就變咗起義軍保護廣州蘇維埃政府嘅重要陣地。1962年，呢道挖咗個鐵砲出嚟，而家擺喺廣東革命歷史博物館入面。1999年7月29號變成廣州市嘅文物保護單位。
1927年12月11號，嗰時喺中國共產黨嘅領導就爆發咗廣州起義，起義軍就好快喺呢度解除咗駐觀音山嘅敵軍武裝嘅同時，重好快翠以鎮海樓為中心喺東西兩線按明朝嘅城墻嚟做建築，同敵軍一齊死過。點知過咗一日，有好多國民黨嘅軍隊從四周圍過嚟打廣州起義嘅軍民。
係廣州市嘅一間體育場，喺越秀區嘅越秀公園入面，鎮海樓嘅正南邊，應元路嘅東邊。呢個體育場三邊有越秀山圍住，凈係得南邊嘅路去到應元路嗰頭。北邊嘅幾個門口平時係唔對外嘅，凈係得足球場有大型比賽或活動嗰陣先至開畀人。
喺1949年10月易幟後，嗰年嘅11月由於廣州市要辦「慶祝廣州解放文藝演出」，就要起間可以坐到成萬個觀眾嘅場地，最後就揀咗呢嚿荒廢咗好多年嘅舊泥地足球場，而呢個舊嘅泥地足球場係嗌過「觀音山足球場」嘅名。
到咗1950年10月14號，越秀山體育場正式投入營運。嗰時啱好係辦到慶祝廣州解放一周年嘅廣州市第一屆人民體育運動會。到咗1953年，越秀山起咗個大型足球場同一條400米嘅跑道，而1956年嗰陣重整大咗個大門同埋東南、東北兩邊挾埋可以坐到28000觀眾嘅看台。
1957年11月7號，越秀山體育場辦咗紀念俄國十月革命40周年嘅文藝同埋煙花晚會，就喺19點30分到嘅5號門附近發生咗單嚴重嘅人踩人事件。因為啲差佬攔唔住出面想入場嘅觀眾，搞到場面失控，而門入面嘅梯形座位度，前面幾排人冚唪唥都俾後面衝入嚟嘅人壓到。
2011年，由於越秀山體育場唔符合亞足聯畀嘅亞洲冠軍聯賽球場嘅標準，廣州恆大隊就將聯賽主場比賽搬到去天河體育中心嗰度，喺越秀山體育場入面凈係踢過2011年嘅中國足協杯比賽、預備隊比賽同埋二隊嘅比賽。就喺嗰年7月份，深圳鳳凰隊就嚟解散時俾富力地產收購咗，重喺2011年嘅中甲聯賽入面，波隊改咗名嗌廣州富力足球俱樂部，而波隊嘅主場都重係丼喺越秀山體育場度踢重一直用到而家。
喺2012年嘅中超後半賽季，由於越秀山體育場按返亞足聯嘅標準嚟升級嘅關係，所以佢嘅主場比賽暫時搬咗去大學城體育場度。就喺嗰年10月，廣州富力足球俱樂部同埋廣州市體育局、廣州市足協、越秀山體育場快相關決策層商提咗份亞足聯嘅整改方案，其中廣州富力隊要負責起座位同VIP通道呢2項最緊要嘅嘢，雖然話足球會識喺水泥級度起個座凳，但凈係得18000個到，有可能要睇水嚟加差唔多20000個到嘅活動座凳出嚟。
呢間體育場係包括咗一個標準足球場同埋田徑跑道。而場上嘅梯級觀眾位係用水泥鋪出嚟嘅，從南向北嚟睇，一共劃開咗27個區，其中南邊同埋北邊嘅看台有頂棚，東邊冇看台，但係有好似座塔噉嘅門樓，佢係體育場嘅日常辦公場地。
而呢間體育場先後喺1956年、1977年、1980年、1987年、1997年同埋2009年搞咗大規模嘅裝修，家陣嘅田徑跑道已經改咗係國際標準嘅105×68米嘅塑膠地跑道。而足球場嘅草皮方面，就係鋪住中國內地比較先進嘅「蘭引三號」。
2006年嘅中甲聯賽，廣州醫藥隊嘅平均入場人數甚至高過除咗山東魯能之外嘅冚唪唥中超聯賽球隊主場嘅平均入場人數，重喺2007年聯賽最後一輪入面，創咗越秀山體育場嘅入場記錄。嗰時每場比賽都有2個電視台同1個電台嚟搞直播，喺中國足壇入面好少見。
相傳喺周夷王八年嗰陣廣州人成日猛咁喺度做嘢就冇得食，點知有一日，喺天上面出現咗着住五彩衫嘅五位仙人，騎住五隻羊咩嚟咗廣州，睇到嗰時點解成日猛咁喺度做嘢就冇得食，就掟咗穀穗畀佢，結果一下就變咗好多農田出嚟。
喺1959年，三位雕塑家尹積昌，陳本宗以及孔繁緯，喺呢度按返五羊傳說，創作五羊石像。喺石像起好咗之後就俾人話成係廣州嘅城標而變咗出名嘅旅遊景區。但係佢唔係一直都好穩陣。喺文革嗰陣嘅破四舊時期，石像上面有對羊角仔俾人抌爛嗮，而條羊咩仔嘅短尾都揼到斷埋，搞都嗰時有人傳出嚟話石像就快被人炸冧。
結果石像好彩就無被人炸冧。過咗文革之後，石像就開始重新整過。喺1999年7月，市政府公佈咗佢係廣州市文物保護單位。雖然佢喺2001年8月13號俾雷電劈走隻角，但後嚟整返好。2007年，同五羊石像有關嘅五羊傳說入選咗廣州市第一批非物質文化遺產代表作名錄。
廣東電視塔係中國廣東省廣州市入面嘅其中一座塔，呢座塔重可以嗌廣東電視發射塔同越秀山電視塔呢兩個名，呢座塔响越秀公園入面嘅越秀山北邊，西邊冇幾遠就係北秀湖同越秀公園北門，北邊對住廣州電視台同廣州電視塔。
呢座塔喺1959年嗰陣逳手，1965年落成。成座塔有200米高，海拔有250米咁高。由於呢座塔响越秀山入面，所以咪嗌咗越秀山電視塔。電視塔入面重有平臺可以畀遊客入去座塔入面睇嘢嘅。而塔身入面嘅「加多寶」係依家中國最大嘅戶外霓虹燈廣告。
依家廣東電視台、南方電視台嘅電視頻道都係從呢座塔FAX個地面電視信號到成個廣東同香港、澳門，及廣西嘅東邊地區。雖然話廣州電視台都用過呢座塔嚟將個電視信號FAX到成個廣州地區，但到咗1990年，由於廣州電視台附近嘅廣州電視塔已經起好咗，所以廣州電視台就唔用呢座塔喇。
呢座水塔喺1931年3月1號開始起，起到嗰年7月23號先至搞掂。到咗1932年4月1號，呢座塔正式開始營運。佢可以畀市區入面嘅10層樓高嘅地方供水都得，但係由於佢嘅體積比較細，加上又要整幾個湖嚮越秀山入面，所以就冇乜作用啦。
間嘢後嚟為咗紀念捐錢支持革命而喺1929年喺粵秀山起咗光復紀念石坊。雖然抗日戰爭期間日軍喺1938年拆走呢座石坊，但1948年喺原嚟牌坊位用鋼筋水泥同凈低嘅石坊刻石起返座四角亭出嚟，重改名做光復紀念亭嚟畀後代知發生過呢單嘢。
喺1921年，由於孫中山喺廣州做咗非常大總統，加上總統府就喺而家中山紀念堂嗰邊，結果佢同老婆宋慶齡一齊住咗喺越秀山上邊。到咗1922年6月，陳炯明發動叛變將粵秀樓炸咗。但喺1930年6月，廣州嘅中山紀念堂建築管理委員會喺粵秀樓嘅遺址度整咗個「孫先生讀書治事處」紀念碑嚟紀念孫中山。
清嘉慶二十五年，兩廣總督阮元借用廣州城西文瀾書院開辦學海堂。道光四年，阮元將學海堂遷至廣州城北粤秀山麓嘅新校舍。係阮元嘅努力下，學海堂成為當時廣東文化學術嘅中心。學海堂自創辦以來，培養咗好多人才，比如陳灃、桂文灿等就係當時嘅高材生。
清光緒三十二年，清朝宣布正式廢除科舉制度，原先為咗參加科舉考試而設立嘅書院因而失去咗存在嘅意義同價值。呢個時候，新式學堂紛紛興起，廣州地區嘅書院由此發生巨變，一係消失，一係改建為學堂。光緒三十四年，兩廣總督張人駿喺應元書院、菊坡精舍舊址創辦以保存國粹為宗旨嘅廣東存古學堂，之後喺1911年停辦。
1929年，開始籌建「廣州市立第二中學」。1930年8月，廣州市立第二中學正式成立，第一任校長係教育界知名人士徐甘棠。當時實行初中三年、高中三年嘅「三·三制」學制。初時係喺西關逢源正街嘅禮拜堂同民房作爲臨時校舍。
1947年9月, 廣州市二中係應元路原市一中校址復辦，復校嘅校長係立法委員王孝英。1949年11月，廣州解放，軍代表賴奕輝接管廣州市二中。1951年3月，廣州市立第二中學改名做廣州市第二中學。1956年，俾廣州市人民政府評定為廣州市重點中學。
1994年，被評為廣東省一級學校。2007年，被評為廣東省國家級示範性普通高中。2010年，被評為廣東省第一批青少年科學教育特色學校。2012年，學校個英文名由Guangzhou No.2 Middle School改爲Guangzhou No.
2010年9月21號晚黑，由三元里站開去萬勝圍站嘅尾班車到總站後，舊二號綫服務正式終止。同年月22～24號，舊二號綫停運開搞軌道、信號、供電割接同聯合調試。2010年9月25號，2號綫南北延長綫開通營運，原有嘅曉港⇆萬勝圍段同赤沙車輛段拆咗畀8號綫營運，兩條路綫喺昌崗站交叉。
曉港⇆萬勝圍係原2號綫嘅沿用路綫，其中曉港⇆琶洲段喺2003年6月28號通車，而萬勝圍站喺2005年12月26號開始營運。2010年9月25號朝早，三元里⇆江南西段正式同曉港⇆萬勝圍段一分為二，後者各站正式摱到8號綫入面，晏啲同新起嘅鳳凰新村⇆昌崗路段接埋一齊，成為8號綫一部分。
9號綫喺2009年9月28號喐手，2017年12月28號開業。綫路成東西嘅「几」字形走向，西面由飛鵝嶺出發，跟住風神大道、農新路、秀全西路、秀全大道、公益路同迎賓大道敷設，經過廣州北站、花都廣場同空港經濟區，東到白雲區高增。
另外，呢條綫有快慢車制度。其中快綫淨停嘉禾望崗、新和、從化客運站、東風。曾經喺2018年12月28號開通之後一直到2019年12月19號最後一班快車開出收車為止，實行過從嘉禾望崗往返鎮龍嘅快車，中間淨停靠新和。
廣佛綫係條喺廣州市海珠區、荔灣區、佛山市南海區、禪城區同順德區入面行嘅城際地鐵路綫，由廣佛軌道交通有限公司負責營運。股份方面，廣州地鐵佔咗51%，凈低嗰49%屬佛山地鐵。呢條綫嘅佛山部分又嗌做佛山地鐵1號綫。
廣佛綫首期試驗段喺2002年10月11號開工，而其它站從2007年6月28號開始陸續開工。2010年11月3號，首通段開通。原先地鐵方面預計會喺2013年起好嗮後通段，但由於瀝滘站嘅徵地拆遷補償問題未傾掂，令後通段開通時間一拖再拖，最後地鐵考慮到客流問題，聽取咗市民意見，決定喺2015年12月28號開通後通段嘅西塱⇄燕崗段。
廣佛綫二期喺2016年12月28號開通，除咗瀾石站以外，淨低3個站都係按6B規格起嘅，喺瀾世區間預留咗類似廣州舊2號綫江曉區間拆解結構。以後呢段會拆畀佛山6號綫，而瀾石站後會接新建嘅廣佛綫三期去北圍新城。
廣州市政府喺2020年11月批復嘅《廣州市城市軌道交通綫網規劃方案》顯示，廣州市規劃咗53條、2,029公里嘅地鐵路綫。呢輪綫網規劃包括高速、快速同普速三種唔同等級嘅路綫。其中，高速地鐵有5條，快速地鐵有11條，普速地鐵有37條。